অথচ পবিত্র কোরআনে মহান আল্লাহতায়ালা তাঁর নিজের পক্ষ থেকে মুসলিমদের পরিচয় করিয়ে দিচ্ছেন এভাবে, “তোমরাই হচ্ছো (সমগ্র মানব জাতির মাঝে) সর্বশ্রেষ্ঠ জাতি, তোমাদের উত্থান ঘটানো হয়েছে সমগ্র মানব জাতির জন্য। এবং তোমরা প্রতিষ্ঠা করো ন্যায়ের এবং নির্মূল করো অন্যায়ের।” –(সুরা আল ইমরান, আয়াত ১১০।) জাতি হিসাবে সর্বশ্রেষ্ঠ হওয়ার মর্যাদাটি এমনিতে আসে না। নিজেকে স্রেফ ঈমানদার রূপে দাবী করাতেও জুটে না। এটি নিজ গুণে অর্জনের বিষয়। সে জন্য অপরিহার্য হলো পবিত্র কোরআনের জ্ঞান নিয়ে বেড়ে উঠা এবং অর্পিত দায়িত্ব পালন। উপরুক্ত এ আয়াতে সে অর্পিত দায়িত্বের কথাই বলা হয়েছে। বুঝানো হয়েছে স্রেফ নিজের জন্য বাঁচাটি ঈমানদারি নয়, তাকে বাঁচতে হয় সমগ্র মানব জাতির জন্য। উপরুক্ত আয়াতে আরো বুঝানো হয়ে দূর্নীতি নিয়ে বাঁচাটিও ঈমানদারি নয়। তাকে বরং দূর্নীতির নির্মূলে ও সুনীতির প্রতিষ্ঠায় নামতে হয়। এটি হলো মু’মিনের ঈমানী দায়বদ্ধতা। তাই ভাষা, বর্ণ ও ভৌগলিক ভিন্নতার নামে যেখানে প্রচণ্ড স্বার্থপরতা ও বিভক্তির দেয়াল এবং যে দেশে দুর্নীতির সয়লাব –সে দেশের জনগণের ইসলাম নিয়ে বেড়ে উঠায় যে প্রচণ্ড ব্যর্থতা আছে, তা নিয়ে কি কোন সন্দেহ থাকে?